Eduskuntavaalit järjestetään huhtikuussa 2019. Eduskuntavaalien varsinainen vaalipäivä on sunnuntaina 14. huhtikuuta 2019. Ehdokkaat vahvistuvat viimeistään kuukautta ennen tätä.

Ennakkoon voi äänestää kotimaassa 3.-9. huhtikuuta ja ulkomailla 3.-6. huhtikuuta.

Duunitorin vaalikone esittelee ehdokkaiden kantoja esimerkiksi työllisyydestä, työttömyydestä, perhevapaista, työttömyysetuuksista ja työehdoista. Vastaamalla itse kysymyksiin näet, kenellä ehdokkaista on eniten samoja vastauksia.

Duunitori seuraa vaaleja koko kevään. #Duunivaalit tarttuu poliitikkojen ehdotuksiin ja selvittää niiden taustoja. Me Duunitorilla toivomme, että näissä vaaleissa puhutaan työstä ja siitä, miten suomalainen työelämä voisi olla parempaa. Haluamme nostaa työn vaalien keskiöön. Siksi teemme näistä #Duunivaalit.

Eduskuntaan pääsee 200 kansanedustajaa 13:sta eri vaalipiiristä. Heidät valitaan vertailuluvun perusteella. Kun äänet on laskettu, ehdokkaat laitetaan puolueessa parhausjärjestykseen. Eniten ääniä saanut saa vertailuluvuksi koko puolueen äänimäärän, seuraava puolet, kolmas kolmanneksen ja niin edelleen.

Kun äänestät ehdokasta, työnnät häntä ylöspäin puolueen omalla listalla ja kasvatat samalla koko puolueen vertailulukua. Puolueen saama äänimäärä kertoo, kuinka paljon paikkoja puolue voi jakaa omille ehdokkailleen.

Tee vaalikone ja selvitä, kuka ehdokas on sinulle sopivin. Koska työllä on väliä.

Tutustu #Duunivaalit aiheisiin ja lue kaikki mitä vaaleista pitää tietää